Suresh 99 Views Ravi
రవిశాస్త్రి రాకతో రూల్స్‌ మాయం
న్యూఢిల్లీ: భారత్‌ జట్టు దీర్ఘకాలిక ప్రయోజనాల కోసం మాజీ కోచ్‌ అనిల్‌ కుంబ్లే పెట్టిన రూల్స్‌ క్రమంగా కనుమరుగు అవుతున్నాయా? అంటే అవుననే అంటున్నాయి టీమిండియా వర్గాలు. ఆటగాళ్లలో ఫిట్‌నెస్‌, క్రమశిక్షణ పెంచేందుకు గత ఏడాది కోచ్‌గా ఎంపికైన కొత్తలోనే అనిల్‌ కుంబ్లే కొన్ని రూల్స్‌ని జట్టులో ప్రవేశపెట్టాడు. ఎవరైనా ఒక ఆటగాడు గాయం కారణంగా జట్టుకి దూర మైతే, గాయం అనంతరం దేశవాళీ మ్యాచ్‌ల్లో ఆడి ఫిట్‌నెస్‌ నిరూపించుకుని టీమిండియాలోకి పున రాగమనం చేయాలి. ఈ నియమంలో భాగంగానే సీనియర్‌ ఓపెనర్లు రోహిత్‌ శర్మ,శిఖర్‌ ధావన్‌లు సైతం దేశవాళీమ్యాచ్‌లు ఆడి ఛాంపియన్‌్‌స ట్రోపీ ఎంపికకి అర్హత సాధించారు. గత ఏడాది నవం బర్‌లో టెస్టు జట్టు వికెట్‌ కీపర్‌ సాహా సైతం ఈ పరీక్ష ఎదుర్కోకతప్పలేదు. అతను ఫిట్‌నెస్‌ నిరూ పించుకునే వరకు పార్థీవ్‌కి టెస్టుల్లో అవకాశం కల్పించారు. కానీ తాజాగా గాయంతో దాదాపు నాలుగు నెలలు భారత్‌ జట్టుకి దూరమైన ఓపెనర్‌ కెఎల్‌రాహుల్‌ ఎలాంటి దేశవాళీ మ్యాచ్‌లు ఆడ కుండానే డైరెక్ట్‌గా శ్రీలంకతో టెస్టులు ఆడేందుకు సిద్ధమయ్యాడు. జట్టు ప్రాక్టీస్‌ విషయంలో కూడా రవిశాస్త్రి ఎలాంటిరూల్స్‌ పెట్టడం లేదని స్వేచ్ఛగా వదిలేస్తున్నట్లు టీమిండియా సెలెక్టర్లు గత రెండు రోజుల నుంచి సోషల్‌ మీడియాలో పెడుతున్న పోస్టింగ్‌లను బట్టే అర్థమవుతోంది.